ভারতীয় ও ভারতীয় বংশোদ্ভূত নভোচারীদের তালিকা
২০২৪ সালের হিসাব অনুযায়ী, একজন ভারতীয় নাগরিক ও চারজন ভারতীয় বংশোদ্ভূত ব্যক্তি মহাকাশে গিয়েছেন। রাকেশ শর্মা প্রথম ও একমাত্র ভারতীয় নাগরিক যিনি মহাকাশে গিয়েছিলেন। ১৯৮৪ সালে তিনি সয়ুজ টি-১১ মহাকাশ অভিযানের সদস্য ছিলেন। অন্যদিকে, কল্পনা চাওলা, সুনীতা উইলিয়ামস ও রাজা চারি হলেন ভারতীয় বংশোদ্ভূত নাসা নভোচারী। এছাড়া শিরীষা বান্ডলা প্রথম ও একমাত্র ভারতীয় বংশোদ্ভূত নারী যিনি উপকক্ষীয় উড্ডয়ণ সম্পন্ন করেছেন। ২০২১ সালের ১১ জুলাইয়ে তিনি ভার্জিন গ্যালাক্টিক ইউনিটি ২২ মহাকাশ যাত্রার সদস্য ছিলেন। চাওলা ও উইলিয়ামস উভয়ই দুইবার করে মহাকাশে গিয়েছেন। এছাড়া উইলিয়ামস ও চারি উভয়ই দীর্ঘক্ষণ ধরে মহাকাশে থেকেছেন।